ຫວ່າງແລ້ວນີ້, ຫ້ອງການການຄ້າ ແລະ ອຸດສາຫະກຳ ແຂວງ Saône & Loire ຂອງຝລັ່ງ ຈັດຕັ້ງເວທີປາໄສວິສາຫະກິດແລກປ່ຽນກ່ຽວກັບສັນຍາ EVFTA ດ້ວຍເປົ້າໝາຍເພື່ອໃຫ້ບັນດາວິສາຫະກິດຝລັ່ງ ຊອກຫາບັນດາກະລະໂອກາດມາລົງທຶນຢູ່ ຫວຽດນາມ.
ມີວິສາຫະກິດກ່ວາ 50 ແຫ່ງຂອງ ແຂວງ Saône & Loire ແລະ ບັນດາທ້ອງຖິ່ນໃກ້ຄຽງມາເຂົ້າຮ່ວມ, ໃນນັ້ນມີບາງບໍລິສັດໃຫຍ່ໃນຂົງເຂດການຢາ, ກະສິກຳ, ປ່າໄມ້ ແລະ ປະດິດແຕ່ງກົນຈັກ.
ທ່ານ Michel Suchaud ປະທານຫ້ອງການການຄ້າ ແລະ ອຸດສາຫະກຳ (CCI) ຂອງແຂວງ Saône & Loire ຖືວ່າ ຫວຽດນາມ ແລະ ແຂວງ Saône & Loire ແບ່ງປັນບັນດາທ່າໄດ້ປຽບທີ່ຄ້າຍຄືກັນກ່ຽວກັບພູມີປະເທດ. ທັງສອງລ້ວນແຕ່ແມ່ນສີ່ແຍກຂອງການພົວພັນການຄ້າຍຸດທະສາດສຳຄັນຂອງ ອາຊີຕາເວັນອອກສ່ຽງໃຕ້ ແລະ ເອີລົບ.
ດ້ວຍພົນລະເມືອງເກືອບ 100 ລ້ານຄົນ ແລະ ຊົນຊັ້ນທີ່ມີລາຍຮັບປານກາງກວມເອົາເຖິງ 50% ພົນລະເມືອງ ຫວຽດນາມ ໃນປີ 2035, ຄວາມຕ້ອງການກ່ຽວກັບການພັດທະນາພື້ນຖານໂຄງລ່າງ, ພະລັງງານກໍ່ຄືການບໍລິໂພກຂອງ ຫວຽດນາມ ແມ່ນໃຫຍ່ຫຼວງທີ່ສຸດ, ຫັນຫວຽດນາມກາຍເປັນດິນແດນແຫ່ງກາລະໂອກາດ, ຄູ່ຮ່ວມມືທີ່ຂາດບໍ່ໄດ້ສຳລັບບັນດາວິສາຫະກິດຝລັ່ງ.
“ບາດກ້າວທຳອິດທີ່ຕ້ອງປະຕິບັດແມ່ນແນະນຳໃຫ້ບັນດາວິສາຫະກິດໃນແຂວງ Saône & Loire ກ່ຽວກັບສັນຍາ EVFTA, ກໍ່ຄືບັນດາການບໍລິການໜູນຊ່ວຍເຊິ່ງພວກຂ້າພະເຈົ້າພວມຜັນຂະຫຍາຍພາຍຫຼັງສັນຍາສະບັບນີ້ມີຜົນສັກສິດ. ພວກຂ້າພະເຈົ້າກໍ່ໄດ້ກຳນົດບາງຂົງເຂດສົ່ງອອກບຸລິມະສິດຂອງຝລັ່ງ ມາຍັງຫວຽດນາມ, ຄືບັນດາຜະລິດຕະພັນບໍລິໂພກຂັ້ນສູງ, ເຫຼົ້າວາຍ, ສະໜອງວັດຖຸອຸປະກອນໃນບັນດາບ້ວງຮັບເໝົາດ້ານຄົມມະນາຄົມ ແລະ ຂົນສົ່ງ ຫຼື ອຸປະກອນການແພດ. ນີ້ລ້ວນແຕ່ແມ່ນບັນດາຂະແໜງເຊິ່ງບັນດາວິສາຫະກິດໃນແຂວງ Saône & Loire ພວກຂ້າພະເຈົ້າສາມາດຕອບສະໜອງໄດ້. ພວກຂ້າພະເຈົ້າກໍ່ເຫັນໄດ້ວ່າ ມີການປັບປຸງທີ່ສະດວກຫຼາຍຢ່າງຍ້ອນມີ EVFTA ແລະ ກ່ຽວກັບຂະແໜງຮັບປະກັນດ້ານການເງິນ ແລະ ນິຕິກຳ, ບັນດານັກລົງທຶນພວກຂ້າພະເຈົ້າບໍ່ມີຄວາມວິຕົກກັງວົນໃດເມື່ອມາລົງທຶນຢູ່ ຫວຽດນາມ” ທ່ານ Michel Suchaud ຊີ້ແຈ້ງ.
ທີ່ເວທີປາໄສ, ບັນດາຜູ້ຕາງໜ້າລົງທຶນ ແລະ ການຄ້າຂອງວິສາຫະກິດ ຫວຽດນາມ ປະຈຳ ຝລັ່ງ, ຜູ້ຕາງໜ໊າຫ້ອງວ່າການການຄ້າ ແລະ ອຸດສາຫະກຳ ຝລັ່ງປະຈຳ ຫວຽດນາມ ພ້ອມກັບບັນດານັກຊ່ຽວຊານຮ່ວມມືສາກົນ ແລະ ພາສີອາກອນຂອງຝລັ່ງ ໄດ້ສະໜອງບັນດາຂໍ້ມູນຫຼ້າສຸດກ່ຽວກັບສະພາບການພັດທະນາເສດຖະກິດ ຂອງ ຫວຽດນາມ, ບັນດາການປັບປຸງໃນສະພາບແວດລ້ອມແຫ່ງການລົງທຶນຢູ່ ຫວຽດນາມ, ກໍ່ຄືບັນດາຂົງເຂດບຸລິມະສິດໃນຍຸດທະສາດລົງທຶນ ແລະ ການຄ້າ ຂອງຫວຽດນາມ.
ພາຍຫຼັງສັນຍາ EVFTA ມີຜົນສັກສິດມາເປັນເວລາ 1 ປີ, ການແລກປ່ຽນການຄ້າ ລະຫວ່າງ ຫວຽດນາມ ແລະ ເອີລົບເວົ້າລວມ, ປະເທດຝລັ່ງເວົ້າສະເພາະໄດ້ມີຫານຫັນປ່ຽນຫຼາຍຢ່າງ, ດ້ວຍການເກີດມີບັນດາຜະລິດຕະພັນສິນຄ້າ ຂອງ ຫວຽດນາມ ນັບມື້ນັບຫຼາຍຂຶ້ນ.
ບຸນຄົງ